# data[].attributes.body
Ketua Naqibat
Nama : Nur Ain Fatihah bt Zulazman
Kumpulan : PISMP PI2619
Asal : Kelantan

# data[].attributes.body
Penolong Naqibat
Nama : Siti Solehah bt Mohd Rofi
Kumpulan : PISMP PI6619
Asal : Kelantan

# data[].attributes.body
Hai, assalamualaikum semua ahli usrah.

Diharapkan semua berada dalam keadaan sihat wal afiat.
Bermula minggu ini kita mulakan sesi usrah 2022 ye. Marilah kita sama-sama tambahkan ilmu & manfaatkannya kepada orang lain.

Jaga diri semua ;)

# data[].attributes.body
Nama penuh : Noraisyah bt Sulaiman
Kumpulan : PISMP PI2619
Asal : Pahang

# data[].attributes.body
Kelebihan Bulan Sya'ban

# data[].attributes.body
Hadis berkaitan Bulan Sya'ban

# data[].attributes.body
Nama penuh : Adlina Nadrah bt Yuzaini
Kumpulan : PISMP PI5619
Asal : Negeri Sembilan

# data[].attributes.body
Nama penuh : Nasuha bt Mohd Khairi
Kumpulan : PISMP PJ2619
Asal : Terengganu

# data[].attributes.body
Nama penuh : Fify Nazwa Farida bt Mohamad Azmi
Kumpulan : PISMP BM3620
Asal : Miri, Sarawak

# data[].attributes.body
Nama penuh : Nur Aqiilah bt Zulhe
Kumpulan : PISMP BM5620
Asal : Sarawak

# data[].attributes.body
Nama penuh : Siti Aisyah bt Awang Abas @ Abas
Kumpulan : PISMP PJ1620
Asal : Sabah

# data[].attributes.body
Nama penuh : Induk Zakirah bt Md Hanapiah
Kumpulan : PISMP PI2620
Asal : Johor

# data[].attributes.body
Nama penuh : Mas Arifah bt Lizazman
Kumpulan : PISMP PI4620
Asal : Sarawak

# data[].attributes.body
Nama penuh : Siti Osama Diyana bt Mohd Sayuti
Kumpulan : PISMP PI5620
Asal : Kelantan

# data[].attributes.body
Nyatakan pendapat anda :
Perkongsian berdasarkan bacaan:
1. Bertaubat dengan menunaikan solat sunat taubat dan bermuhasabah diri untuk menjadi lebih baik pada masa akan datang.
2. Meningkatkan kualiti ibadah misalnya khusyuk dan menunaikan solat dan melakukan sesuatu kebaikan dengan ikhlas.
3. Melakukan ibadah tambahan atau seperti mengaji, berzikir, berpuasa sunat dan bersedekah.
4. Elakkan pembaziran agar dapat mengelakkan perbuatan tersebut terutamanya pada bulan Ramadhan kerana terdapat bazaar Ramadhan.
5. Menjauhi perkara-perkara negatif dan melatih diri untuk menjadi seorang yang positif.

# data[].attributes.body
Nyatakan pendapat anda :

# data[].attributes.body
Nyatakan pendapat anda :

# data[].attributes.body
Nyatakan pendapat anda :

1. Ganti puasa bagi puasa ramadhan tahun lepas.
2. Memperbanyak mengingati Allah melalui amalan zikir.
3. Menonton ceramah agama dalam Youtube dan Tiktok.

# data[].attributes.body
Nyatakan pendapat anda :

1. Puasa Sunat

Syaaban adalah antara bulan yang paling dicintai oleh Rasulullah ﷺ dimana baginda memperbanyakkan ibadah puasa di dalamnya.

Daripada Abi Salamah daripada Sayyidatina Aisyah r.a katanya: “Rasulullah ﷺ sering berpuasa sehingga kita mengatakan dia tidak berbuka (puasa berterusan ) dan Baginda ﷺ berbuka sehingga kami berkata dia tidak berpuasa (berbuka terus). Dan aku tidak pernah melihat Rassulullah ﷺ menyempurnakan puasa sebulan penuh melainkan pada bulan Ramadhan dan aku tidak pernah melihat Baginda ﷺ lebih banyak berpuasa melainkan pada bulan Syaaban.” (Hadis riwayat Imam Bukhari r.a. dan Imam Muslim r.a.)

Usamah bin Zaid bertanya kepada Nabi ﷺ mengapa baginda banyak berpuasa dalam Bulan Syaaban, maka Baginda ﷺ pun menjawab: “Syaaban berada di Antara bulan Rejab dan Ramadhan, manusia sering  lalai mengenainya. Ia merupakan bulan yang diangkat segala amalan (dan dilaporkan) kepada Tuhan Rabbil Alamin (Tuhan Seluruh Alam) dan aku suka jika amalanku diangkat ketika aku berpuasa.” Usamah bertanya lagi: Aku melihat engkau berpuasa pada hari Isnin dan Khamis dan tidak mengabaikan kedua-dua hari itu. Sabda baginda ﷺ : “Sesungguhnya segala amalan semua hamba akan diangkat pada kedua-dua hari itu maka aku lebih suka tidak diangkat amalanku melainkan bersamanya aku berpuasa.” (Hadis riwayat Imam Ahmad r.a., An-Nasai r.a. dan Imam Al-Baihaqi r.a.).

Sayyidatina Aisyah r.a juga menyebut: “Aku tidak pernah melihat Rasulullah ﷺ berpuasa dalam bulan lain lebih daripada puasa Syaaban. Baginda pernah berpuasa Syaaban sepenuhnya, kecuali hanya beberapa hari (tidak puasa).” (Riwayat al-Bukhari dan Muslim).

.

2. Bertaubat dan Beristighfar

Digalakkan juga untuk bertaubat dan memohon keampunan daripada Allah سبحانه وتعالى di atas segala dosa selama ini. Ramai yang tidak menyedari bahkan alpa dengan dosa-dosa yang dilakukannya saban waktu. Dosa yang dilakukan semakin hari semakin bertambah terutamanya dosa-dosa kecil hasil dari perbuatan manusia samada melalui percakapan, penglihatan, pendengaran atau perbuatan. Semua dosa ini sebenarnya telah menjadi noda-noda hitam yang menyebabkan hati menjadi semakin keras. Lebih membimbangkan, hati akan jauh dari petunjuk Allah سبحانه وتعالى.

Taubat ialah pembersihan rohani kerana taubat itu menjadi tuntutan dalam agama supaya setiap diri individu yang sememangnya tidak ma‘shum ini melakukan taubat pada setiap masa dan ketika.

Daripada Ibn `Abbas, Rasulullah ﷺ bersabda: “Sesiapa yang selalu memohon ampun (membanyakkan istighfar), nescaya Allah menjadikan untuknya setiap kesusahan itu ada kesenangan, setiap kesempitan ada jalan keluar dan dia diberi rezeki yang tidak disangka.” (Hadis riwayat Ahmad, Abu Daud dan Ibn Majah.)

Perbanyakkan berdoa dan memohon ampun daripada Allah سبحانه وتعالى kerana selagi pintu keampunan itu terbuka. Allah سبحانه وتعالى berfirman di dalam surah Huud ayat 3:

وَأَنِ اسْتَغْفِرُوا رَبَّكُمْ ثُمَّ تُوبُوا إِلَيْهِ يُمَتِّعْكُم مَّتَاعًا حَسَنًا إِلَىٰ أَجَلٍ مُّسَمًّى وَيُؤْتِ كُلَّ ذِي فَضْلٍ فَضْلَهُ ۖ وَإِن تَوَلَّوْا فَإِنِّي أَخَافُ عَلَيْكُمْ عَذَابَ يَوْمٍ كَبِيرٍ

“Dan hendaklah kamu meminta ampun kepada Tuhan kamu, kemudian bertaubatlah kepada-Nya; supaya Ia memberi kamu kesenangan hidup yang baik hingga ke suatu masa yang tertentu, dan Ia akan memberi kepada setiap orang yang ada kelebihan akan kelebihannya itu; dan jika kamu berpaling maka sesungguhnya aku bimbang kamu akan beroleh azab hari Kiamat yang besar.”

Pada bulan Syaaban juga terdapat satu malam yang sangat dinanti-nantikan oleh umat Islam iaitu ‘Malam Nisfu Syaaban’. Ini adalah kerana pada malam tersebut Allah سبحانه وتعالى telah memberikan kelebihan kepada hamba-hambanya dan memberi keampunan kepada mereka kecuali yang syirik kepada-Nya.

Sabda Rasulullah ﷺ menerusi hadisnya yang diriwayatkan oleh Ibn Majah ra daripada Abu Hurairah ra ; “Allah سبحانه وتعالى melihat kepada makhluk-makhlukNya pada malam nisfu syaaban lalu mengampuni makhluk-makhlukNya kecuali orang yang musyrik dan orang yang bermusuhan.” (Riwayat Ibn Majah)

.

3. Berzikir

Zikir ialah ucapan yang dilakukan dengan lidah atau mengingati Allah سبحانه وتعالى dengan hati, dengan ucapan atau ingatan yang mempersucikan Allah سبحانه وتعالى dan membersihkanNya dari sifat-sifat yang tidak layak untukNya.

Allah سبحانه وتعالى berfirman: “Wahai orang yang beriman, sebutlah akan Allah dengan sebutan yang banyak.” Firman-Nya lagi: “Sebutlah (zikir) akan Allah dengan sebutan yang banyak semoga kamu mendapat kemenangan.”

Rasulullah ﷺ menjelaskan zikir mengingati Allah سبحانه وتعالى termasuk dalam amalan mulia dan berkedudukan tinggi. Sabda Baginda ﷺ: “Hendakkah aku khabarkan kepada kamu amalan yang paling baik dan paling suci di sisi Pemilik kamu dan yang paling tinggi pada darjat kamu dan lebih baik daripada emas dan perak dan lebih baik daripada kamu membunuh musuh kamu atau dia membunuh kamu di medan jihad?” Sahabat bertanya: “Apakah dia wahai Rasulullah?” Jawab Baginda ﷺ: “Zikrullah.”

Zikir juga mempunyai kelebihan. Dengan mengingati Allah سبحانه وتعالى sebanyak-banyaknya, hati tenang dan tenteram. Ia dijamin oleh Allah Yang Maha Mengetahui sebagaimana firman-Nya:

الَّذِينَ آمَنُوا وَتَطْمَئِنُّ قُلُوبُهُم بِذِكْرِ اللَّهِ ۗ أَلَا بِذِكْرِ اللَّهِ تَطْمَئِنُّ الْقُلُوبُ

“Orang yang beriman dan tetap hati mereka dengan menyebut akan Allah, ketahuilah bahawasanya dengan menyebut akan Allah itu menenangkan hati.” (Surah Ar-Ra’d, Ayat 28).

.

.

4.  Berselawat

Berselawat kepada Nabi Muhammad ﷺ adalah salah satu bukti kecintaan seseorang itu kepada Allah سبحانه وتعالى. dan Rasulullah ﷺ, selain mengerjakan segala suruhan Allah سبحانه وتعالى dan meninggalkan segala larangan-Nya.

Firman Allah سبحانه وتعالى:

إِنَّ اللَّهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا

“Sesungguhnya Allah dan para malaikat-Nya berselawat kepada Nabi. Hai orang-orang yang beriman berselawatlah kamu kepadanya dan ucaplah salam penghormatan kepadanya.” (Surah Al-Ahzab: 56).

Dipetik dari buku al-Fawaaidul Mukhtaaroh Diceritakan bahawa Ibnu Abiy as-Shoif al-Yamaniy berkata, “Sesungguhnya bulan Syaaban adalah bulan selawat kepada Nabi ﷺ, kerana ayat Innallooha wa malaaikatahuu yusholluuna ‘alan Nabiy … diturunkan pada bulan itu.” (Ma Dza Fiy Syaaban?)

.

5. Berdoa

Doa dipohon sebagai tanda menginsafi dan menyedari diri manusia sangat lemah dan tidak mampu untuk menunaikan segala keperluan hidup. Firman-Nya:

وَإِذَا سَأَلَكَ عِبَادِي عَنِّي فَإِنِّي قَرِيبٌۖ أُجِيبُ دَعْوَةَ الدَّاعِ إِذَا دَعَانِۖ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ

“Dan apabila hamba-Ku bertanya kepadamu mengenai Aku, maka (jawablah), bahawasanya Aku adalah dekat. Aku mengabulkan permohonan orang yang berdoa apabila dia memohon kepadaku, maka hendaklah mereka itu memenuhi (segala perintah)-Ku dan hendaklah mereka beriman kepada-Ku, agar mereka selalu berada dalam kebenaran.” (Surah al-Baqarah, ayat 186).

Rasulullah ﷺ bersabda: “Lima waktu tidak ditolak sesuatu doa itu iaitu pada malam Jumaat, malam 10 Muharam, malam Nisfu Syaaban, malam Aidilfitri dan malam Aidiladha.” (Riwayat Bukhari, Muslim dan Abdullah Umar.)

Rasulullah ﷺ bersabda: “Pada tiap malam, Rabb kita turun ke langit dunia ketika bersisa sepertiga malam yang akhir. Maka Allah berfirman: Sesiapa yang berdoa kepada-Ku, pasti akan Kukabulkan, dan siapa yang memohon kepada-Ku, pasti akan Kuberi, dan siapa yang mohon ampun kepada-Ku pasti akan Kuampuni.” (Riwayat Malik, Bukhari, Muslim dan Tirmidzi)

.

6. Berqiamullail Meghidupkan Malam Nisfu Syaaban

Sunat  menghidupkan malam 15 Syaaban dengan membaca zikir dan Al-Quran kerana malam tersebut adalah malam yang amat mustajab dan penuh rahmat. Melakukan Solat Tahajjud dan Solat Sunat Taubat amatlah ditekankan terutama pada malam Nisfu Syaaban. Inilah masa yang sesuai untuk diperbanyakkan berdoa memohon supaya diberi keampunan dan kerahmatan dari Allah سبحانه وتعالى.

Daripada Muaz bin Jabal dan Abu Musa Al-Asy’ari r.a. bahawa Rasulullah ﷺ telah bersabda; “Sesungguhnya Allah pada malam Nishfu Syaaban memerhati (mengawasi) seluruh mahluk-Nya dan mengampuni semuanya kecuali orang musyrik atau orang yang bermusuhan.” (Riwayat Ibnu Majah, Ibn Habban, Al-Baihaqi dan At-Thobarani)

Diriwayatkan dari Ali bin Abi Thalib bahawa Rasulullah ﷺ bersabda: “Apabila tiba malam Nisfu Syaaban, lalu berqiyamullail pada malamnya, dan berpuasa di siangnya, maka sesungguhnya Allah سبحانه وتعالى turun ke langit dunia ketika matahari terbenam dan berfirman, “Adakah di sana orang yang memohon keampunan, lalu Aku mengampunkan dia? Adakah di sana orang yang memohon rezeki, lalu Aku memberi dia rezeki? Adakah di sana orang yang di beri ujian bala bencana, lalu Aku menyelamatkannya, adakah yang begini, adakah yang begini, demikian seterusnya hingga terbitnya fajar?” (Riwayat Ibnu Majah).

.

7. Berbuat Baik Dan Bersedekah

Sambutlah kedatangan Syaaban dengan keinsafan dan kesedaran. Perbanyakkanlah amal soleh dan menolong meringankan penderitaan fakir dan miskin serta anak-anak yatim.

Bersedekah suatu amalan yang suci murni lagi terpuji sebagai keperihatinan dengan nasib dan kesusahan orang lain seperti mana yang amat dituntut oleh Islam.

Rasulullah ﷺ bersabda: “Sebaik-baik amal adalah memberi makan (kepada fakir miskin dan anak yatim) dan memberi salam kepada orang yang engkau kenal dan orang yang engkau tidak kenal.”  (Riwayat Bukhari,Muslim dan Nasa’i)

.

8. Memperkukuhkan Tali Silaturrahim

Memperkukuhkan tali silaturrahim sesama manusia. Hubungan sesama manusia amatlah penting kerana ianya bersangkutan dengan hubungan manusia dengan Allah سبحانه وتعالى. Leraikanlah permusuhan sesama kita dan saling bermaafan kerana Allah سبحانه وتعالى tidak akan mengampunkan dosa manusia sesama manusia selagi mana mereka saling bermaafan. Sucikan diri dari perasaan dendam dan dengki sesama muslim sebelum tibanya Ramadhan supaya amal ibadah pada bulan yang berkat ini dapat dirasai kemanisannya.

Hadis riwayat Aisyah ra., Ia berkata; Rasulullah ﷺ. bersabda: “Rahim (tali persaudaraan) itu digantungkan pada arasy, ia berkata: Sesiapa yang menyambungku (berbuat baik kepada saudara mara), maka Allah akan menyambungnya dan sesiapa yang memutuskan aku, maka Allah pun akan memutuskannya.” (Shahih Muslim No.4635)

Hadis riwayat Jubair bin Muth `im ra.; Dari Rasulullah ﷺ. bahawa baginda bersabda: “Tidak akan masuk syurga orang yang memutuskan hubungan kekeluargaan.” (Shahih Muslim No.4636)

.

9. Beristiqamah

Beristiqamah melaksanakan amal ibadah dan kebajikan. Amal ibadah yang dilakukan secara berterusan akan menjadikan jiwa kita sentiasa tetap dengan pendirian. Beristiqamah membawa maksud sentiasa melakukan amal ibadah tersebut tiap-tiap hari walaupun hanya sedikit atau sekejap masa yang diambil untuk melaksanakannya.

Rasulullah ﷺ juga menggalakkan agar kita melakukan sesuatu yang baik terutama dalam ibadat khusus seperti solat sunat, puasa dan sedekah. Ia mestilah dilakukan secara berterusan walaupun sedikit kerana beristiqomah dalam melakukan amalan kebaikan akan mendatangkan perasaan untuk menghisab dan menghitung diri sendiri secara berterusan dan akhirnya melahirkan individu yang sentiasa mengingati Allah سبحانه وتعالى.

Daripada Abi Salamah; Sesungguhnya Sayyidatina Aisyhah telah memberitahu: “Nabi ﷺ tidak banyak berpuasa melainkan pada bulan Syaaban dan ada kalanya Baginda ﷺ telah berpuasa sebulan penuh pada bulan Syaaban. Baginda ﷺ bersabda: “Lakukanlah amalan yang mana kamu mampu membuatnya; Maka sesungguhnya Allah tidak membebankan (mewajib) kamu sehingga kamu merasa berat dengan bebanan.” Apa yang disukai oleh Rasulullah ﷺ adalah solat (sunat) yang sentiasa dibuat sekalipun sedikit dan Baginda ﷺ apabila mendirikan solat, maka Baginda ﷺ sentiasa berterusan (beristiqamah} di dalam berbuat demikian.” (Riwayat Imam Bukhari r.a. dan imam Muslim r.a.)

# data[].attributes.body
Nyatakan pendapat anda :
1. Bertaubat daripada melakukan dosa dan kesalahan serta menjauhi semua tabiat buruk yang biasa dilakukan.
2. Saya mula mengulangkaji hukum hakam puasa untuk memastikan kesempurnaan puasa.
3. Mula didik diri untuk bangun solat malam dan melazimi ibadah sunat.

# data[].attributes.body
Nyatakan pendapat anda :

1. MENDIRIKAN SOLAT FARDU DI AWAL WAKTU DAN PERBANYAKKAN SOLAT SUNAT

Daripada Abdullah Ibnu Mas’ud bertanya kepada Rasulullah SAW:

أَىُّ الْعَمَلِ أَحَبُّ إِلَى اللَّهِ قَالَ‏ “الصَّلاَةُ عَلَى وَقْتِهَا”‌‌‏.‏ قَالَ ثُمَّ أَىُّ قَالَ “ثُمَّ بِرُّ الْوَالِدَيْنِ‏”‌‏.‏ قَالَ ثُمَّ أَىّ قَالَ “الْجِهَادُ فِي سَبِيلِ اللَّهِ”‏.‌‏
Maksudnya: “Apakah amalan yang paling dicintai di sisi Allah SWT? Nabi menjawab: “Solat pada waktunya.” Dia (perawi) bertanya lagi, “Kemudian apa?”, jawab Baginda: “Berbuat baik kepada kedua ibu bapa.” Dia bertanya lagi, “Kemudian apa?”, jawab Baginda: “Jihad pada jalan Allah SWT.”

(HR al-Bukhari, hadis sahih)

Imam al-Ghazali mengingatkan bahawa jika kita merasakan solat fardu yang dikerjakan adalah sempurna, maka itulah tanda ketidaksempurnaan dan juga menunjukkan syaitan telah berjaya perdayakan kita.

Justeru, digalakkan untuk perbanyakkan solat sunat seperti qabliah dan ba’diah, tahajud, solat sunat duha dan sebagainya. Mudah-mudahan, ia dapat tampung atau melengkapkan kekurangan yang ada ketika kita menunaikan solat fardu.

Abu Hurairah r.a. menyebutkan bahawa Rasulullah SAW bersabda:

إِنَّ أَوَّلَ مَا يُحَاسَبُ بِهِ الْعَبْدُ يَوْمَ الْقِيَامَةِ مِنْ عَمَلِهِ: صَلَاتُهُ، فَإِنْ صَلُحَتْ فَقَدْ أَفْلَحَ وَأَنْجَحَ، وَإِنْ فَسَدَتْ فَقَدْ خَابَ وَخَسِرَ، فَإِنْ انْتَقَصَ مِنْ فَرِيضَتِهِ شَيْءٌ، قَالَ الرَّبُّ – عَزَّ وَجَلَّ-: انْظُرُوا هَلْ لِعَبْدِي مِنْ تَطَوُّعٍ فَيُكَمَّلَ بِهَا مَا انْتَقَصَ مِنْ الْفَرِيضَةِ؟ ثُمَّ يَكُونُ سَائِرُ عَمَلِهِ عَلَى ذَلِكَ.
Maksudnya: “Sesungguhnya amal seseorang yang mula-mula sekali dihisab pada kiamat ialah solatnya; jika solatnya baik (diterima), maka beruntung dan berbahagialah dia. Jika solatnya rosak (tidak diterima), maka kecewa dan rugilah dia. Kiranya terkurang sesuatu daripada solat fardunya, Allah SWT berfirman: “Periksalah, adakah hambaku itu mempunyai solat sunat yang dapat menampung solat fardunya?” Demikianlah keadaan semua amalnya yang lain dihisab.”

(HR Tirmizi, hadis sahih)

2. PERBANYAKKAN BERISTIGHFAR KEPADA ALLAH SWT

Daripada Abu Hurairah r.a., beliau mendengar Rasulullah SAW bersabda:

وَاللَّهِ إِنِّي لَأَسْتَغْفِرُ اللَّهَ وَأَتُوبُ إِلَيْهِ فِي اليَوْمِ أَكْثَرَ مِنْ سَبْعِينَ مَرَّةً.
Maksudnya: “Demi Allah, sesungguhnya aku beristighfar kepada Allah dan memohon ampun kepada-Nya setiap hari lebih daripada 70 kali.”

(HR al-Bukhari, hadis sahih)

Antara lafaz istighfar yang boleh diamalkan ialah sayyidul istighfar iaitu penghulu kepada segala istighfar.

Ia terkandung kalimah tauhid yang membesarkan Allah SWT dan mengakui diri kita sebagai seorang hamba yang lemah dan hina.

Daripada Syaddad bin Aus r.a., Nabi Muhammad SAW bersabda:

سَيِّدُ الِاسْتِغْفَارِ أَنْ تَقُولَ: اللَّهُمَّ أَنْتَ رَبِّي لاَ إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ لَكَ بِذَنْبِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلَّا أَنْتَ.
Maksudnya: “Sayyid al-Istighfar hendaklah kamu mengucapkan: Ya Allah, Engkau adalah Rabbku, tidak ada Ilah (Tuhan) yang berhak disembah dengan benar melainkan Engkau. Engkau yang menciptakan aku dan aku adalah hamba-Mu. Aku di atas perjanjian-Mu dan janji-Mu sesuai dengan kemampuanku. Aku berlindung kepada-Mu dari keburukan perbuatanku, aku mengakui nikmat-Mu kepadaku dan aku mengakui dosaku kepada-Mu, maka ampunilah aku. Ini kerana, tiada yang dapat mengampuni dosa melainkan Engkau”.

(HR al-Bukhari, hadis sahih)

Nabi Muhammad SAW juga ada menyatakan kelebihan bagi sesiapa yang mengamalkan sayyidul istighfar tersebut. Baginda SAW bersabda:

وَمَنْ قَالَهَا مِنَ النَّهَارِ مُوقِنًا بِهَا، فَمَاتَ مِنْ يَوْمِهِ قَبْلَ أَنْ يُمْسِيَ، فَهُوَ مِنْ أَهْلِ الجَنَّةِ، وَمَنْ قَالَهَا مِنَ اللَّيْلِ وَهُوَ مُوقِنٌ بِهَا، فَمَاتَ قَبْلَ أَنْ يُصْبِحَ، فَهُوَ مِنْ أَهْلِ الجَنَّةِ.
Maksudnya: “Barang siapa yang mengucapkannya (sayyidul istighfar) di waktu siang hari serta yakin dengannya, lalu dia meninggal dunia pada hari itu sebelum waktu petang, maka dia termasuk dalam kalangan penghuni syurga. Dan barang siapa yang mengucapkannya di waktu malam dengan penuh keyakinan, lalu dia meninggal dunia sebelum masuk waktu pagi, maka dia termasuk dalam kalangan penghuni syurga”.

(HR al-Bukhari, hadis sahih)

# data[].attributes.body
Nyatakan pendapat anda :
1. PERBANYAKKAN MEMBACA AL-QURAN

Daripada Abu Umamah al-Bahili r.a., Nabi Muhammad SAW bersabda:

اقْرَؤُوا القُرْآنَ فإنَّه يَأْتي يَومَ القِيامَةِ شَفِيعًا لأَصْحابِهِ.
Maksudnya: “Bacalah al-Quran kerana sesungguhnya ia akan datang pada hari kiamat sebagai pemberi syafaat kepada sahabat-sahabatnya (pembacanya).

(HR Muslim, hadis sahih)

Sepanjang bulan syaaban ini, saya banyak membaca Al-quran agar saya dapat membiasakan rutin tersebut untuk diamalkan pada bulan Ramadhan yang sememangnya segala amalan yang kita lakukan akan berlipat kali ganda pahalanya. Jadi, ini merupakan peluang keemasan bagi diri saya untuk merebutnya.

2. PUASA SUNNAH

Bulan Sya’ban adalah bulan yang disukai untuk memperbanyak puasa sunah. Dalam bulan ini, Rasulullah SAW memperbanyak puasa sunnah. Bahkan beliau hampir berpuasa satu bulan penuh, kecuali satu atau dua hari di akhir bulan saja agar tidak mendahului Ramadhan dengan satu atau dua hari puasa sunah. Berikut ini dalil-dalil syar’i yang menjelaskan hal itu:

عَنْ عَائِشَةَ أُمِّ الْمُؤْمِنِينَ رَضِيَ اللَّهُ عَنْهَا أَنَّهَا قَالَتْ: وَمَا رَأَيْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ اسْتَكْمَلَ صِيَامَ شَهْرٍ قَطُّ إِلَّا رَمَضَانَ وَمَا رَأَيْتُهُ فِي شَهْرٍ أَكْثَرَ مِنْهُ صِيَامًا فِي شَعْبَانَ

Dari Aisyah R.A berkata: “Aku tidak pernah melihat Rasulullah SAW melakukan puasa satu bulan penuh kecuali puasa bulan Ramadhan dan aku tidak pernah melihat beliau lebih banyak berpuasa sunah melebihi (puasa sunah) di bulan Sya’ban.” (HR. Bukhari no. 1969 dan Muslim no. 1156)

Dalam riwayat lain Aisyah berkata:

كَانَ أَحَبُّ الشُّهُورِ إِلَى رَسُولِ اللهِ صَلَّى اللَّهُ عَلَيْهِ وَسَلَّمَ أَنْ يَصُومَهُ شَعْبَانَ، ثُمَّ يَصِلُهُ بِرَمَضَانَ

“Bulan yang paling dicintai oleh Rasulullah SAW untuk berpuasa sunah adalah bulan Sya’ban, kemudian beliau menyambungnya dengan puasa Ramadhan.” (HR. Abu Daud no. 2431 dan Ibnu Majah no. 1649)

Saya juga tidak melepaskan peluang berpuasa sunnah pada bulan syaaban. di samping mendapat pahala sunnah, ia secara tidak langsung sedikit sebanyak telah melatih saya untuk bersedia menghadapi bulan Ramadhan.

# data[].attributes.body
Nyatakan pendapat anda :